L 98/42 Den Europæiske Unions Tidende 16.4.2005 KOMMISSIONENS BESLUTNING af 12. april 2005 om godkendelse af en metode til klassificering af svinekroppe i Letland (meddelt under nummer K(2005) 1098) (Kun den lettiske udgave er autentisk) (2005/307/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EØF) nr. 3220/84 af 13. november 1984 om fastsættelse af Fællesskabets handels- klasseskema for svinekroppe (1), særlig artikel 5, stk. 2, og ud fra følgende betragtninger: (1) Ved artikel 2, stk. 3, i forordning (EØF) nr. 3220/84 er det fastsat, at klassificeringen af svinekroppe sker ved bestemmelse af indholdet af magert kød efter statistisk afprøvede beregningsmetoder, der er baseret på fysisk måling af en eller flere af svinekroppens anatomiske dele. Kun klassificeringsmetoder med en vis maksimal tolerance for statistiske beregningsfejl kan godkendes. Denne tolerance er fastlagt i artikel 3 i Kommissionens forordning (EØF) nr. 2967/85 af 24. oktober 1985 om fastsættelse af gennemførelsesbestemmelser til Fællesska- bets handelsklasseskema for svinekroppe (). (2) —letlands regering har anmodet Kommissionen om at godkende en metode til klassificering af svinekroppe og har indgivet resultaterne af sin dissektionsprøve, som blev udført inden tiltrædelsen, ved at forelægge del 2 af protokollen i henhold til artikel 3 i forordning (EØF) nr. 2967/85. (3) — En evaluering af denne anmodning har vist, at betingel- serne for godkendelse af denne klassificeringsmetode er opfyldt. (4) I Letland kræver normal handelspraksis, at hoved, baghove og hale fjernes fra svinekroppen. Dette bør (1) EFT L 301 af 20.11.1984, s. 1. Senest ændret ved forordning (EF) nr. 3513/93 (EFT L 320 af 22.12.1993, s. 5). (?) EFT L 285 af 25.10.1985, s. 39. Ændret ved forordning (EF) nr. 3127/94 (EFT L 330 af 21.12.1994, s. 43). tages i betragtning ved tilpasning af vægten i forbindelse med standardudskæringen. (5) — Apparat og klassificeringsmetode må kun ændres ved en ny kommissionsbeslutning vedtaget på baggrund af de indhøstede erfaringer. Den foreliggende godkendelse kan derfor tilbagekaldes. (6) — Foranstaltningerne i denne beslutning er i overensstem- melse med udtalelse fra Forvaltningskomitéen for Svinekød — VEDTAGET FØLGENDE BESLUTNING: Artikel 1 Brugen af apparatet »Intrascope (Optical Probe)« med tilhørende beregningsmetode, jf. bilaget, godkendes i Letland til klassifice- ring af svinekroppe i henhold til forordning (EØF) nr. 3220/84. Artikel 2 Uanset den i artikel 2 i forordning (EØF) nr. 3220/84 omhand- lede standardudskæring kan svinekroppe i Letland udskæres uden hoved, baghove og hale før vejning og klassificering. For at kunne fastsætte priserne på svinekroppe på et sammenligne- ligt grundlag forhøjes den konstaterede vægt af den varme krop med: — 7,61 % for det manglende hoved — 1,61 % for de manglende baghove — 0,11% for den manglende hale. Artikel 3 Der tillades ingen ændringer af apparatet eller beregningsme- toden.